Entre le bœuf et l’âne gris

«Entre le bœuf et l'âne gris» (Mellom oksen og det grå eselet) er en fransk julesang fra tidlig på 1500-tallet. Den hører dermed til blant de eldste julesangene som er kjente og fremdeles synges.

Sangen er formet som en vuggevise for Jesusbarnet, som ligger i stallen «mellom oksen og det grå eselet». Videre forteller den om hvordan barnet sover mellom roser og liljer, i jomfru Marias armer, mens «tusen engler» fly rundtom.

Symbolikk
Oksen og eselet har vært vanlige å plassere i framstillinger av juleevangeliet. Det apokryfe Pseudo-Matteus’ evangelium forteller at de to dyrene tilbad Jesusbarnet i stallen, og knytter det til Jesaja 1,3: «En okse kjenner sin eier, et esel sin herres krybbe.» Senere fortellinger har også med at de varmet han med pusten sin.

Oksen og eselet er blitt framstilte i kristne romerske utskjæringer. Dei har også en lang tradisjon  i julekrybber, blant annet brukte Frans av Assisi to levende dyr i sin julekrybbe.

Roser og liljer er blomster særskilt knyttet til jomfru Maria i kristen symbolikk. Rosen kan også stå for paradiset mens liljen også er knyttet til Josef.

Oversettelser
Songen er oversatt til svensk som «Fridfullt i drömmar» og til finsk som «Heinillä härkien kaukalon». Det finnes flere engelske omsetjingar, som «Shelter where ox and ass are one», «Twixt gentle ox and ass so gray» og «Here betwixt ass and oxen mild».

Tekst
Teksten er henter fra La grande bible fra 1854.  I dag er det gjerne bare de tre første vers som blir sunget.

Entre le bœuf et l'âne gris
Dort, dort, dort le petit fils,
Mille anges divins, mille séraphins
Volent à l'entour de ce grand Dieu d'amour.Mellom oksen og det grå eselet
sov, sov, lille sønn.
Tusen av Guds engler, tusen serafer
flyr rundt denne store kjærlighetsgudEntre les roses et les lys,
Dort, dort, dort le petit fils,
Mille anges divins, mille séraphins
Volent à l'entour de ce grand Dieu d'amour.Mellom rosene og liljene, osv.Entre les deux bras de Marie,
Dort, dort, dort le petit fils,
Mille anges divins, mille séraphins
Volent à l'entour de ce grand Dieu d'amour.I Marias armer, osv.En ce beau jour solennel
Dort, dort, dort l'Emmanuel
Mille anges divins, mille séraphins
Volent à l'entour de ce grand Dieu d'amour.På denne vakre høytidsdag
sov, sov, sov Emmanuel, osv.Entre les larrons sur la Croix
Dort, dort, dort le Roi des Rois
Mille juifs mutins, cruels assassins, 
Crachent à l'entour de ce grand Dieu d'amourMellom røverne på korset
sov, sov, sov, kongenes konge
tusen opprørske jøder, vonde drapsmenn,
spytter rundt denne store kjærlighetsgud

 Eksterne lenker
 Firstemmig framføring på Youtube
 Noter og lydfil ved free-scores.com
 Fransk og engelsk tekst ved mamalisa.com

Kilder

 «Les fantômes de la Bible - L’âne et le boeuf dans la crèche» i Port Saint Nicolas .
 «Dieu et les animaux» i  Évangile & liberté
 Rev. Theodore A. Koehler, S.M., «The Christian Symbolism of the Rose», Marian Library, University of Dayton, Ohio
 «Mary's Flowers» ved udayton.edu
 «Is the St. Joseph Lily named after the husband of Mary or Joseph of Arimathea?» ved udayton.edu
 «The History of Nativity Sets» ved holylandtreasuresonline.com
 La grande bible, Nouveau recueil de noëls vieux et nouveaux pour la présente année (1854)

Kategori:Franske julesanger
Kategori:Julesanger